FOTO'S: Arnold Schwarzenegger se seun speel model | SARIE
FOTO’S: Arnold Schwarzenegger se seun speel model	deur SARIE.com-span
Arnold Schwarzenegger se 20-jarige seun, Patrick, is deel van ’n pragtige nuwe veldtog vir die luukse handelsmerk Tom Ford.
Arnold en Maria Shriver se Patrick is saam met die swemklere-model Gigi Hadid te sien in dié veldtog, wat in al die groot internasionale modetydskrifte verskyn.
Gigi is ook die kind van ’n celeb. Haar ma is die realiteitster Yolanda Foster van The Real Housewives of Beverly Hills-faam. Patrick, wat ook ’n student is, het al ’n paar modelkontrakte losgeslaan – onder meer vir Hudson Jeans. Hy het ook sy eie klere en bykomstigheid-reeks saam met twee vriende én doen bewusmaking vir gesondheidskwessies soos kanker en Alzheimer-siekte.
En die kenners voorspel dat Patrick nog diep spore in die modewêreld gaan trap.
Dié bekendes se kinders ook modelle
Victoria en David Beckham se seuns Brooklyn en Romeo
Sean Penn en Robin Wright se dogter Dylan Penn
Jude Law en Sadie Frost se seun Rafferty Law
Mick Jagger en Jerry Hall se dogter Georgia May Jagger Clint Eastwood se aantreklike seun
Bruce en Kris Jenner van Keeping Up With The Kardashians se Kylie
Heather Locklear en Richie Sambora se dogter Ava Sambora
Cindy Crawford en Rande Gerber se Kaia
Don Johnson en Melanie Griffith se Dakota Johnson (sy speel ook die hoofrol in Fifty Shades of Grey)
David Hasselhoff se dogter Hayley
Elvis se kleindogter
En dan is Kate Moss se jonger suster Lottie ook nou ’n model!
Bronne: Vanity Fair en Wonderwall